Subject: Re: [lojban] Re: Le petit prince - X

From: "Jorge Llambias" <[email-masked]>
Date: Tue, 10 Dec 2002 01:38:34 +0000

la djorden cusku di'e

> tosa'a mi puza te pinka tai .iku'i .ei za'ure'u cusku .i pe'i
> la'elu li ciremu li'u cu namcu gi'e na cmene .i .e'u lu la me li
> ciremu li'u .e lu la ciremub. li'u zmadu fi leni drani toi

i su'oroiku lo'e namcu ka'e cmene i mu'a cmene lo'e nanca
i lu ma'a cabna de'i li 2002 li'u iseki'ubo ja'o mi pilno
loi namcu le nu cmene loi plini ku ji'a

> > ni'o le pamoi cu se xabju lo nolraitru i le nolraitru cu zutse fi'o
> > dasni le nukni je rankre lo ritli stizu noi sampu jeku'i banli
>
> tosa'a .e'u zo le zo lo basti vi zo nolraitru .e zo ritli toi

i i'e

> > -- i a'e lo se turni --sei le nolraitru ca lenu ny viska le cmalu
> > noltrube'a cu krixa cusku
>
> tosa'a .e'u zo lo na se nitcu toi

i ku'i mi zmanei le nu basna le se turni enai le nu turni

> > ni'o le cmalu noltrube'a cu preti cusku fi vo'a fe lu ta'i ma ta
> > ka'e djuno fi mi va'o le nu ta mi pu noroi viska li'u
>
> tosa'a .e'u lu na pu li'u zmadu lu pu noroi li'u leni satci .e
> leni drani toi

i ku'i mleca fi le ni mapti le se fanva

> > ni'o le cmalu noltrube'a cu kanla sisku lo'e se zutse iku'i le plini
> > cu culno le banli ke rankre kosta iseki'ubo ny sanli stali i ri'a
> > le nu ny tatpi kei ny sipfru
>
> tosa'a .e'u lu sisku leka se zutse li'u toi

i mi na pilno le cizra ke gi'uste me zo sisku

> > -- i mi ka'enai fanta --sei le cmalu noltrube'a cu spuda cusku-- i
> > mi puze'a klama gi'enai sipna
>
> tosa'a .e'u lu na ka'e li'u .e lu na'eka'e li'u zmadu .i pe'i
> lo'e noltrube'a cu xamgu fi leka gerna cusku toi

i do djuno le mi se jinvi

> > -- i la'e di'u se xanka mi i mi na kakne le nu ranji --sei le cmalu
> > noltrube'a cu xunre binxo
>
> tosa'a .e'u zo burna zmadu zo xunre .i ganai do na nelci gi .e'u
> cusku zo pe'a toi

i do djuno le du'u mi ta'e na pilno zo pe'a

> tosa'a ri'agi le noltrube'a cu se sinxa zo ny. gi mi se cfipu .i
> pau do .aidai djisku tu'a le noltrube'a ji le nolraitru toi

i le se fanva cu mintu i zoi fy il fy ka'e sinxa le noltrube'a
e le nolraitru

> > ni'o lu va'o le nu mi minde --sei ny ta'e cusku-- i va'o le nu ge
> > mi minde lo jatna le nu binxo lo xamsi cipni gi le jatna na tinbe
> > cu fuzme fa le jatna na.e mi li'u

> ni'o le tai pilno be zo lo cu cizra .i pe'i romu'ei gi lu le jatna
> li'u se sinxa le du be la'elu lo jatna li'u poi jbini gi .eidai
> cusku lo cmavo poi simsa zo ri
> toi

i i'eru'e i mi ba galfi i ku'i pe'i na srera

> > -- i doi nobli y do turni ma
> >
> > -- i roda --sei le nolraitru fau lo nu mutce sampu cu spusku
>
> tosa'a .e'u lu sekai leka mutce sampu li'u zmadu tu'a lo'u lo no
> le'u toi

i ki'u ma i ma te frica

> > ni'o ny turni co traji po'onai je pizrolmunje ji'a
>
> tosa'a .e'u lo'enu pilno zo co ne secau ro sumti poi pritu le
> selbri be le jufra cu cizra toi

i pe'i na cizra i cafne fa lo'e nu pritu punji lo clani vlamei

> > -- i mi djica lo'e nu viska lo solri nu canci i e'o gau ko pluka
> > mi i ko minde le solri le nu canci
>
> tosa'a pe'i lu lenu li'u zmadu vi toi

i ienai i le noltrube'a na casnu lo steci fasnu

> > -- i y y --sei le nolraitru noi ca'o tadni lo barda veldetri cu
> > spusku-- y y cabna y y le zi vacni ti'u li ji'i ze pi'e vono i do
> > ba zgana le nu mi ja'asai te tinbe
>
> tosa'a ru'a zo vanci zo vacni basti toi

i drani

> > -- i raljitro ma
> tosa'a raljitro ki'a toi

i zoi fy ministre fy i mi na steci nelci zo raljitro

> > -- i na djuno --sei le nolraitru cu cusku-- i mi za'o na kuspe litru
> > le mi tutra i mi dukse le ka tolcitno i mi claxu lo'e canlu be lo
> > nobli carce i mi tatpi le nu cadzu
>
> tosa'a .e'u lu mi claxu ro canlu be lo nobli carce li'u

i pe'i na drani i casnu no canlu be lo nobli carce

> .i lo'enu
> claxu ba'e lo'e broda cu na nibli loza'i na ponse su'opa broda
> toi

i na nibli i ku'i stidi

> > -- iseva'obo do do ba pajni --sei le nolraitru cu spusku-- i traji
> > le ka nandu i le sevzi lo drata cu mutce zmadu le ka nandu fa le
> > nu pajni ce'u i lo'e nu do snada le nu do do pajni cu jarco lo'e
> > nu do ca'a prije
>
> tosa'a .e'u lo'e nu prije cu na srana lo nu pajni .isemu'ibo .e'u
> zmadu fa lenu cusku tai lu lo'e nu do snada co pajni do cu jarco
> lo sei vajni nu do ca'a prije li'u toi

i mi na jimpe i secu'u le se fanva cu xusra le du'u le nu pajni
snada cu jarco le nu prije i mi'o ka'e toltugni i ku'i ei na galfi
le smuni

> > -- i mi --sei le cmalu noltrube'a cu cusku-- kakne lo'e nu mi mi
> > pajni ca makau i mi na nitcu le nu xabju ti
>
> tosa'a .e'u zo lo zo le basti vi zo xabju toi

i i'eru'e

> > -- i y y --sei le nolraitru cu cusku-- mi birti le du'u lo tolcitno
> > ratcu cu diklo da le mi terdi i mi tirna ry ca lo'e nicte

> tosa'a .e'u lu le'e nicte li'u toi

i pe'i na drani i le nolraitru na casnu loi steci nicte

> > -- i mi --sei le cmalu noltrube'a cu spusku-- na nelci lo'e nu mi
> > dapma fi le nu mrobi'o iji'a mi birti le nu mi cliva
>
> tosa'a .e'u lu birti ledu'u mi cliva li'u toi

i i'e

> > -- i le nolraitru cu spusku noda iseki'ubo le cmalu noltrube'a cu
> > ze'i senpi ibazibo fau le nu cnivasxu cu cliva
>
> tosa'a mu'i ma lo'u -- le'u vanbi lenu no prenu cu tavla toi

i srera i mi dragau

> > -- i ca'e do mi jansu --sei le nolraitru cu sutra ki'asku
> >
> > ni'o ny catni mutce simlu
>
> tosa'a ma se sinxa zo ny. toi

i mi sruma le du'u co'e le nolraitru i ku'i le se fanva cu curmi
le re da

> > ni'o lu lo'e makcu prenu cu cizra mutce li'u se cusku le cmalu
> > noltrube'a ri ze'a le nu litru
>
> ki'e .i xamgu je cinri nu tcidu le xe fanva no'u ti

i ki'e i mi do ckire lei pinka

mu'o mi'e xorxes

_________________________________________________________________
Help STOP SPAM with the new MSN 8 and get 2 months FREE* 
http://join.msn.com/?page=features/junkmail